Tukums-3

"Tukums-3" bija latviešu popgrupa, kas darbojās no 1982. līdz 1987. gadam.

 Vēsture 
Grupa "Tukums-3" bija Tukuma rajona kultūras nama estrādes ansamblis, kas darbojās komponista un pianista Edmunda Ramoškas vadībā. Tajā dziedāja pazīstamie vokālisti Ira Krauja un Arnis Miltiņš. Grupas repertuārā bija tās trešā dziedātāja Aļņa Dūduma un Ramoškas oriģināldziesmas ar latviešu dzejnieku vārdiem. Grupā spēlēja labi izglītoti Latvijas Valsts konservatorijas studenti Agris Štrodahs (basģitāra), Raimonds Kalniņš (sitaminstrumenti), Guntars Ruņģis (ģitāra).

Populārākā kompozīcija ir E. Ramoškas dziesma "Brīvdienā", kura 1986. gada Mikrofona aptaujā ieguva 17. vietu. Nākamajā gadā aptaujā iesniegtā dziesma neiekļuva populārāko dziesmu vidū.

Vienīgā oficiāli izdotā dziesma ansambļa darbības laikā bija A. Dūduma dziesma ar Ārijas Elksnes vārdiem "Dziesma tīģerādas bruņiniekam", kas tika iekļauta izlasē "Mūzika diskoklubos" (1987).

Grupa koncertēja samērā maz. Tālākā uzstāšanās bija 1985. gada nogales tūre Tjumeņas apgabalā, Krievijas Sibīrijas daļā, kur brigādes no padomju Latvijas piedalījās ceļu būvniecībā.A. Klēveris. Ansamblis «Tukums-3» pie Sibīrijas naftiniekiem. Komunisma Rīts (Tukums), 1985, 12. decembris.

Par grupas izjukšanas iemesliem Daiga Mazvērsīte raksta: "Jaunajiem mūziķiem bija grūti apvienot ansambļa darbību ar citiem pienākumiem un mākslinieciskajiem kolektīviem, piemēram, Edmunds Ramoška izveidoja savu džeza trio, bet Alnis Dūdums pievērsās kordiriģēšanai un kolektīvu vadīšanai. Līdz šai dienai mūzikā ļoti aktīva ir dziedātāja Ira Krauja."2017. gada jubilāri — grupa Tukums 3 un viņu Horoskopu dziesmiņa. Latvijas Radio 2, 2018, 1. janvāris.

2024. gadā izdots albums ar 17 grupas dziesmām, kuras ierakstītas Rīgas Skaņu ierakstu studijā no 1985. līdz 1987. gadam.Tukums-3 — "Novēlējums"

 Diskogrāfija 
 Novēlējums. Vintāža, 2024.

 Atsauces 

Kategorija:Latvijas mūzikas grupas